बेकाबू हाइवा ट्रक ने दुकान और खंभे में मारी टक्कर, बचा ड्राइवर
बिचपड़ीगांव में अनियंत्रित हाइवा ट्रक ने सड़क पर बनी एक दुकान में टक्कर मार दी। घटना शनिवार देर रात करीब 10 बजे की है। गाड़ी की टक्कर से दुकान की दीवार गिर गई और उसमें रखा सामान भी टूट गया। इसके साथ ही गाड़ी की टक्कर से दुकान के पास लगा बिजली का खंभा भी टूट गया। इससे रात भर गांव में बिजली गुल रही। हादसे में बेरी निवासी चालक संदीप को हल्की चोटें आई। ग्रामीणों ने दुकान संचालक और पुलिस को सुबह घटना की जानकारी दी।
दुकान संचालक रामनिवास ने बताया कि शनिवार शाम को वह करीब आठ बजे दुकान बंद कर घर चला गया था। देर रात करीब दस बजे जागसी की तरफ से तेज गति में रहे हाइवा ट्रक ने उसकी दुकान में टक्कर मार दी। वाहन की टक्कर से दुकान की दीवार गिर गई, जिससे उसमें रखा सामान दबकर टूट गया। वहीं टक्कर लगने से हाइवा भी पूरी तरह से क्षतिग्रस्त हा गया। सुबह ग्रामीणों ने उसे दुकान में ट्रक द्वारा टक्कर मारे जाने की सूचना दी। सूचना मिलते ही वह दुकान पर पहुंचा और सामान का निरीक्षण किया। दुकान में रखा अधिकांश सामान टूटा हुआ मिला।
गोहाना. बिचपड़ीगांव में घटना स्थल पर हाइवा ट्रक को देखते हुए ग्रामीण।
hin_Deva hin_Deva hin_Deva bho_Deva